Какво е най-важно на света?

 (Есе)

 Сънуван Рай? Море, без начало и без край? Океан от мечти? И един повод да искаш да останеш за по-дълго тук и сега? Или- какво е най-важно на света?

 Хора сме. Различни. Понякога пък, еднакви по блянове, мечти и схващания за живота. Особено щом стане дума за въпроса ,,Какво е най-важно на света?” За мен това е- ?

 Времената никога не са били лесни. Няма и да бъдат. Може би поради това, много хора желаят да имат повече пари и смятат, че най-важното на света е човек да бъде богат. Но аз се чудя- откъде се появи това желание, това разбиране за живота да имаш освен много пари, да искаш да притежаваш и скъпи коли, големи къщи, вили, хеликоптери? Нима това може да направи човека щастлив- парите и придобивките от тях? Не, не мисля. Те могат да те направят щастлив човек, но само за кратко. Защо? Защото те не могат да те направят ИСТИНСКИ радостен тъй както НЕЯ- онова скрило се чувство в душите на всеки един от нас. Онова чувство, което сплотява хората много повече, отколкото парите. Онова чувство, което аз НАРИЧАМ- ЛЮБОВ и ОБИЧ ЕДНА.

 Да протегнеш ръката си, за да изтриеш нечии сълзи. Да чакаш някого навън, а той да си мисли, че ти си на завоя. Да си пожелаеш някого, но и да си признаеш, че те е страх от това да не го загубиш. Да поискаш да гледате дъжд от падащи звезди нощно време. Да чакате чудото на чудесата, което се крие вътре в сърцата, а не някъде другаде. Да признаеш, че твоя сън е нечий друг. Да усетиш майчината сълза. Да ОБИЧАШ и да си ПОЗВОЛИШ да те ОБИЧАТ- това, според мен, е най-важното нещо на света! Не само обичта и любовта, но и самите чувства и преживяванията от тях, защото те са това, което ни правят хора. ИСТИНСКИ, при това!

 Сънуван Рай? Това е мечтата ми- хората да спрат да са толкова студени едни спрямо други. Да се подкрепят, да си помагат и да се обичат. Да няма болка на този свят. Да няма сълзи от детските очи. И разочарования в сърцата на възрастните. Морето, без начало и без край? Любовта и обичта никога да не спират да съществуват. Океанът от мечти е да виждаш как една стара немощна ръка е хванала друга такава, и че все още я обича. А поводът да искаш да останеш за по-дълго тук и сега? Отговарям- усмивката на един човек, за която си струва да живееш. Да се бориш да живееш и да имаш желанието да го радваш всеки ден.

 Истина е, че живеем в съвсем различно време. Истина е, че хората са станали студени като зимата, почти, и твърди като камъни, защото сърцата им са станали такива. Не можем да вярваме на всеки. Не можем да се доверяваме изцяло, но аз съм повече от сигурна, че дори липсата на един непознат, с който човек си е говорил поне за пет минути, може да накара друго човешко сърце да тъгува. Може да сме непознати, но ако не чувстваме и не обичаме, то тогава- няма нищо важно на този свят, следователно, този живот няма смисъл. Без любов, без обич, без преживявания и чувства, ние не сме истински, а просто кукли. Трябва да допуснем, че всички ние сме реални, че можем да обичаме и че можем да бъдем обичани. Това е ЧУДОТО. Това е ДЪЖДЪТ ОТ ЗВЕЗДИ. Това е СЪНЯТ, който трябва да стане РЕАЛНОСТ. И в същото време, въпреки някои лоши преживявания, дали от миналото, дали от настоящето, трябва да се стремим да бъдем добри по душа. Защото, освен любовта и обичта, доброто е също онова чувство и действие, което ни прави и красиви: както отвън, така и отвътре.

 Най-ВАЖНОТО на света, за мен, е- да ОБИЧАМЕ, да БЪДЕМ ОБИЧАНИ и да БЪДЕМ ДОБРИ. Преживяванията си идват с тях, но ЧОВЕЧНОСТТА от тях си остава ЗАВИНАГИ!